《题金明府平易堂》
元代·方回

桑畴麦陇颂声欢，竞说琴书政事宽。
方寸惟知存岂弟，丝毫不肯作艰难。
爱民何啻如儿子，行路休教避长官。
来往星源凡几岭，从今都作坦途看。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。